დანართი #1

აჭარის ავტონომიური რესპუბლიკის განათლების, კულტურისა და სპორტის სამინისტროს 2014 წლის პროგრამებში გასატარებელი ცვლილებების შესახებ

დამატებითი ინფორმაცია

აჭარის ავტონომიური რესპუბლიკის განათლების, კულტურისა და სპორტის სამინისტროს 2014 წლის პროგრამებში გატარდა ცვლილებები. კერძოდ:

***სპორტისა და ახალგაზრდობის საქმეთა სფერო***

**1. ,,სპორტის ხელშეწყობის“**პროგრამის ქვეპროგრამებში შედის შემდეგი სახის ცვლილებები:

**1.1 ,,სპორტულ ღონისძიებების“** ქვეპროგრამით წლის განმავლობაში დაგეგმილი იყო 35 სპორტული ფედერაციის დაფინანსება. მათ შორის 3 ფედერაციის კერძოდ ეროვნული პარაოლიმპიური კომიტეტის, საბრძოლო ხელოვნებათა კონფედერაცია და მინი ფეხბურთის ფედერაციის დაფინანსება სხვადასხვა მიზეზების გამო ამოღებულია ჩამონათვალიდან შემდეგი მიზეზების გამო: ეროვნულ პარაოლიმპიურ კომიტეტში მიმდინარეობს რეორგანიზაცია და შესაბამისად აჭარაში ზემოაღნიშნული პროცესების დასრულებამდე აჭარის პარაოლიმპიური კომიტეტი დაფინანსება დროებით შეჩერებულია; აჭარაში მოქმედმა ყველა აღმოსავლური სახეობის ფედერაციამ გამოთქვა სურვილი დაფინანსებასთან დაკავშირებით, აქედან გამომდინარე მიზანშეწონილია გაერთიანდეს აღმოსავლური ორთაბრძოლების სახეობების ფედერაციები და მათვის მომავალში ბიუჯეტში გათვალისწინებული იქნება საერთო თანხა; მინი ფეხბურთის ფედერაციის ღონისძიებები იდენტურია მასობრივი სპორტის სახეობათა ფედერაციის მიერ განსახორციელებელი ღონისძიებებისა, შესაბამისად ყველა ღონისძიების დაფინანსება განხორციელდება მასობრივი სპორტის ფედერაციის მიერ წარმოდგენილი დოკუმენტაციით. ასევე ცვლილება შევიდა სათხილამურო სპორტისა და მეკლდეურთა და მთამსვლელთა ფედერაციების დასახელებებში და ჩამოყალიბდა შემდეგი რედაქციით: ,,აჭარის სათხილამურო ფედერაცია“ და ,,მთამსვლელთა და მეკლდეურთა კავშირი“. აქედან გამომდინარე ცვლილების თანახმად მიმდინარე წელს დაფინანსდება 32 ფედერაცია.

ტრადიციულად დეპარტამენტის მიერ ხდება წლის საუკეთესო სპორტსმენების, მწვრთნელების, ფედერაციის და სპორტული ჟურნალისტის დაჯილდოვება. იქედან გამომდინარე, რომ მნიშვნელოვანია სპორტის სფეროს წარმომადგენლობის წახალისება მიზანშეწონილია ფედერაციების შემცირების ხარჯზე დაემატოს წლის საუკეთესონის დაჯილდოების პუნქტი.

ცვლილებები შევიდა ასევე ფედერაციების დაფინანსებაში, მათ მიერ წარმოდგენილი კალენდარული გეგმების შესაბამისად, მოხდა დაკონკრეტება კონკრეტული ფედერაციების წლის განმავლობაში განსახორციელებელი ღონისძიებების ხარჯების შესახებ.

**1.2 ,,აჭარის ნაკრები გუნდების წევრთა, მთავარ და პირად მწვრთნელთა მიერ განსაკუთრებული წარმატებების წასახალისებლად ერთჯერადი ფულადი ჯილდოები“** ჯილდოების ოდენობები წლის განმავლობაში განისაზღვრა დეპარტამენტის უფროსის ბრძანებით.

**1.3 ,,ოლიმპიურსათამაშოსახეობათაგანვითარებისხელშეწყობა“**ქვეპროგრამის სათაურში დაშვებული იყო მექანიკური შეცდომა, აქედან გამომდინარე მიზანშეწონილია ქვეპროგრამას დაერქვას ,,სათამაშო სახეობათა განვითარების ხელშეწყობა“.

ქვეპროგრამის თანახმად გათვალისწინებული იყო სპორტის ექვსი სახეობის განვითარების ხელშეწყობა, გამომდინარე იქედან, რომ კალათბურთში ამ ეტაპზე, არ არის ჭაბუკთა ნაკრები გუნდი ქვეპროგრამით დაფინანსდება დანარჩენი სპორტის ხუთი სახეობა.

ხოლო, რაც შეეხება კოორდინატორებს ქვეპროგრამით გათვალისწინებული იყო მათი შრომითი ხელშეკრულებით აყვანა, რომელიც არ იყო ქვეპროგრამის აღწერაში ასახული.

ასევე დეპარტამენტის მიერ ჩატარებული კვლევებით დადგინდა, რომ ღამისთევა სამჯერადი კვებით ქალაქ თბილისში, ქუთაისსა და რუსთავში განისაზღვრა 70 ლარით, ხოლო სხვა რეგიონებში 60 ლარით, ასევე ქვეპროგრამის თანხებს გასვლითი ღონისძიებების დროს დაემატა დარბაზების და აუზის არენდის თანხები, რის საფუძველზეც ქვეპროგრამით გათვალისწინებულ 378 930 ლარს დაემატა 69 270 ლარი და ქვეპროგრამის მთლიანი ბიუჯეტი განისაზღვრა 448 200 ლარი.

**1.4. ქვეპროგრამა - აჭარის სპორტის სახეობათა ნაკრები გუნდების მზადება ,,ახალგაზრდული ოლიმპიური ფესტივალი თბილისი – 2015”** გათვალისწინებული იყო 449600 ლარი. დეპარტამენტის მიერ 2013 წლის სექტემბრის თვეში სპორტის 9 სახეობის ფედერაციის ხელმძღანელთან კონსულტაციის შედეგად შეიქმნა ხსენებული ქვეპროგრამის პროექტი. მიმდინარე წლის იანვრის თვეში აჭარის ტანვარჯიშის სახეობათა და აჭარის ცურვის ფედერაციების ინფორმაციით ქვეპროგრამით გათვალისწინებული ასაკის სპორტსმენების უმეტესობამ აქტიურ სპორტს დაანება თავი, აქედან გამომდინარე ქვეპროგრამის თანხა შემცირდა და შეადგინა 333 130 ლარი.

ხოლო, რაც შეეხება კოორდინატორებს ქვეპროგრამით გათვალისწინებული იყო მათი შრომითი ხელშეკრულებით აყვანა, რომელიც არ იყო ქვეპროგრამის აღწერაში ასახული.

ქვეპროგრამით გათვალისწინებული სახელფასო უზრუნველყოფა გადანაწილებულია შვიდი სახეობების მიხედვით 72 სპორტსმენზე, 8 მწვრთნელზე და 7 კოორდინატორზე.

**1.5. ქვეპროგრამა - ,,აჭარის ნაკრები გუნდების წევრების, პირველობების გამარჯვებულებისა და პრიზიორების პირადი და მთავარი მწვრთნელების სპორტული ფორმებით აღჭურვა“** მიზანში განხორციელდა ცვლილებები, ამოღებული იქნა ბავშვთა და მოზარდთა სპორტული სკოლებისათვის სპორტული ფორმებით უზეუნველყოფას არ ითვალისწინებდა ქვეპროგრამის სათაური. შესაბამისად დაკორექტირდა მიზანი.

**1.6.** ქვეპროგრამა - მწვრთნელთა, მსაჯთა და სპორტსმენთა სოციალური მხარდაჭერა და წახალისების აღწერაში მოხდა დაკონკრეტება დასაფინანსებელი პირების. ასევე სოციალური უზრუნველყოფის ნაცვლად ჩასწორდა სიტყვა ფინანსური მხარდაჭერა.

არასაპენსიო სპორტის მუშაკის იუბილესთან დაკავშირებით განისაზღვრა ასაკი 50 წელი და ზევით.

**2. ,,ახალგაზრდულ საქმეთა სფეროს ხელშეწყობის“** პროგრამაში შეტანილი იქნა შემდეგი სახის ცვლილებები, კერძოდ:

ა) პროგრამას ემატება 1 ღონისძიება ,,მან-სან-კანის შავი ზღვის ლიგა“ (24000 ლარი),რომელიც ტარდება 5 ეტაპად. ლიგაში ჩართული იქნება 10-მდე გუნდი და არანაკლებ 100 მონაწილე.

ბ) ,,ინტელექტუალურ თამაშებს“ (21000 ლარი) ემატება 1 პუნქტი მსოფლიო „ზნატოკიადა“-ში მონაწილეობა 5000 ლარით, რითაც ღონისძიების ბიუჯეტი განისაზღვრა 26000 ლარით.

***კულტურული მემკვიდრეობა***

**კულტურული მემკვიდრეობის შენარჩუნება და განვითარება**

2013 წელს კულტურული მემკვიდრეობის დაცვა, შენარჩუნება და განვითარების ქვეპროგრამით გათვალისწინებულ ღონისძიებათა ფარგლებში შევიძინეთ სარფის ეკლესიის რეაბილიტაცია-კონსერვაციისა და გონიო-აფსაროსის არქეოლოგიურ-არქიტექტურული მუზეუმის არქეოლოგიური უბნების საკონსერვაციო სამუშაოების საპროექტო-სახარჯთაღრიცხვო დოკუმენტაცია. შემდგოში მივმართეთ საქართველოს კულტურული მემკვიდრეობის დაცვის ეროვნულ სააგენტოს სარეაბილიტაციო სამუშაოების განხორციელების თაობაზე ნებართვის მიღებასთან დაკავშირებით. ეროვნული სააგენტოს მიერ სარეაბილიტაციო სამუშაოების წარმოების ნებართვა გაიცა 2013 წლის სექტემბრის თვეში, რის საფუძველზეც გამოცხადებული იქნა ელექტრონული ტენდერი, რომელიც არ შედგა. ტენდერის ჩავარდნის შემდეგ სააგენტომ მიმართა აჭარის ავტონომიური რესპუბლიკის მთავრობას აღნიშნული სამუშაოების გამარტივებული ელექტრონული ტენდერის შესყიდვის გზით განხორცილების თაობაზე. აჭარის მთავრობისაგან შესაბამისი დასტური მიღებული იქნა დეკემბრის თვეში, რის გამოც შეუძლებელი გახდა სახელმწიფო შესყიდვის პროცედურების დაწყება არასაკმარისი დროის არსებობის გამო.